OpenLLM-France/wikimedia huggingface dataset:
# Aqua Blue Sport

L'equip Aqua Blue Sport (codi UCI: ABS) és un equip ciclista irlandès creat el 2017 sobre la base d'un equip amateur. El primer any ja obté la categoria continental professional.

## Principals victòries
### Curses per etapes

* Volta a Àustria: Stefan Denifl (2017)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 1 participació (2017)
** 1 victòria d'etapa
*** 1 el 2017: Stefan Denifl

### Campionats nacionals

* Campionat dels Estats Units en ruta: 2017 (Larry Warbasse)
* Campionat d'Irlanda en ruta: 2018 (Conor Dunne)

## Composició de l'equip

2017 :
2018 :

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2017 | 27è | Lawrence Warbasse (37è) |
| 2018 | 33è | Lawrence Warbasse (188è) |
UCI Àsia Tour
| Temporada | Classificació per equips | Millor ciclista en la classificació individual |
| 2017 | 80è | Daniel Pearson (356è) |
| 2018 | 67è | Daniel Pearson (268è) |
UCI Europa Tour
| Temporada | Classificació per equips | Millor ciclista en la classificació individual |
| 2017 | 22è | Adam Blythe (93è) |
| 2018 | 20è | Adam Blythe (83è) |
UCI Oceania Tour
| Temporada | Classificació per equips | Millor ciclista en la classificació individual |
| 2017 | 14è | Aaron Gate (32è) |
| 2018 | 8è | Aaron Gate (43è) |

## Referències

* ↑ «Aqua Blue Sport, el primer equipo irlandés, cierra su plantilla». sprint-final.com, 25-10-2016 [Consulta: 30 desembre 2016]. Arxivat 6 de novembre 2016 a Wayback Machine. «Còpia arxivada». Arxivat de l'original el 2016-11-06. [Consulta: 30 desembre 2016].
* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial
* Plantilles i resultats a firstcycling.com
* Plantilles i resultats a cyclebase.nl
# James Sutherland Cotton

James Sutherland Cotton (Cooner, Madras, 1847 - Salisbury, 1918) fou un acadèmic i escriptor britànic nascut a Madras, tercer fill de Joseph John Cotton membre del Servei Civil de Madras. Va estudiar al Magdalen College School i al Brighton College, i va anar a Winchester el 1860; el 1867 fou elegit erudit del Trinity College, Oxford, on es va graduar el 1870 com a primer en Literæ Humaniores. De 1871 a 1874 fou membre i lector del Queen's College.
El 1873 es va casar amb Isabel Carter de Clifton de Bristol. El 1874 va ser cridat al gabinet de Lincoln's Inn, i el 1881 va començar a treballar a la revista Academy, una revista crítica i d'alta reputació que va esdevenir famosa sota la seva guia. Va deixar la tasca al cap de 15 anys i va esdevenir el principal col·laborador de Sir William Wilson Hunter en les seves publicacions sobre l'Índia, en especial la Gaseta Imperial de l'Índia publicada per primer cop el 1881 en nou volums i revisada i eixamplada el 1885-1887. Darrerament es va dedicar a catalogar els manuscrits europeus sobre l'Índia.

## Referències

* 1 2 «Obituary: James Sutherland Cotton (1847-1918)» (en anglès). The Times, 41839, 11-07-1918, pàg. 9.
# Ermita dels Sants Metges de l'Albi

Sant Cosme i Sant Damià o Ermita dels Sants Metges és una ermita a la vila de l'Albi (Garrigues) catalogada a l'Inventari del Patrimoni Arquitectònic de Catalunya. A l'interior s'hi conserven pintures provinents del castell de l'Albi. Es desconeix la data exacta de la seva consagració, però amb certesa l'edifici ja existia entorn el 1500. A l'ermita també hi havia el panteó dels familiars dels barons de l'Albi. Hi ha constància que hi havia un retaule barroc del segle xvii pintat per Jaume Clua, artesà natural de Falset.
Ermita de planta allargada d'una sola nau coberta amb arcs torals i capelles laterals. El seu interior ha estat molt modificat durant el temps. L'element més interessant és sens dubte la bonica porta dovellada de la façana que està a l'interior un porxo o galilea fet de pedra vista a manera d'atri. També a la façana, a la zona superior, hi ha una petita rosassa. Gairebé tocant als peus de l'ermita, al costat esquerre mirant la façana, hi ha un campanar octogonal de pedra vista. El cos de l'ermita està arrebossat de blanc i només s'han deixat veure les grans pedres angulars. A les dovelles de la porta, a la zona inferior de cada costat, hi han dues figures policromades; són els sants metges, sants tutelars del recinte. Estan datades el 1952 i fetes per un tal Pierre.

## Història

* 1 2 «ERMITA DELS SANTS METGES». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 setembre 2015].
# The BMJ

The BMJ és un diari mèdic setmanal avaluat per experts. És una de les revistes mèdiques generals més antigues del món. Originalment anomenat British Medical Journal, el títol es va escurçar oficialment a BMJ el 1988, i després es va canviar a The BMJ el 2014. La revista està publicada pel proveïdor mundial de coneixement BMJ, una filial de la British Medical Association. La redactora en cap de The BMJ és Fiona Godlee, que va ser nomenada el febrer de 2005.

## Referències

* ↑ Payne, David; Abbasi, Kamran; Godlee, Fiona; Delamothe, Tony «The BMJ, the definite article» (en anglès). BMJ, 348, 30-06-2014, pàg. g4168. DOI: 10.1136/bmj.g4168. ISSN: 1756-1833. PMID: 24982510.
* ↑ «Godlee is made BMJ's first woman editor». Press Gazette, 11-02-2005 [Consulta: 14 agost 2009]. «Còpia arxivada». Arxivat de l'original el 2009-09-02. [Consulta: 18 març 2020].
# Altwies

Altwies (en luxemburguès: Altwis; en alemany: Altwies) és una vila del municipi de Mondorf-les-Bains situada al districte de Grevenmacher del cantó de Remich, a uns 14,5 km de distància de la ciutat de Luxemburg.

## Referències

* ↑ «Altrier». [Consulta: 24 octubre 2015].
# Hermsdorf (Brandenburg)

Hermsdorf (baix sòrab: Hermanecy) és una ciutat alemanya que pertany a l'estat de Brandenburg. Forma part de l'Amt Ruhland. Fou esmenat per primer cop el 1489.
# Baku Cup 2012

El Torneig de Bakú 2012, oficialment conegut com a Baku Cup 2012, és un esdeveniment de tennis femení sobre pista dura que pertany als International tournaments de la WTA. La segona edició del torneig es va celebrar entre el 21 i el 28 de juliol de 2012 al Baku Tennis Academy de Bakú, Azerbaidjan.
La tennista sèrbia Bojana Jovanovski va guanyar el seu primer títol individual en el circuit WTA.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | J. Cohen | 6 | 6 | |
| | A. Kudriàvtseva | 1 | 4 | | | J. Cohen | 3 | 6 | 6 |
| | T. Tanasugarn | 1 | 0 | | | M. Rybáriková | 6 | 3 | 4 |
| | M. Rybáriková | 6 | 6 | | | | | | | | J. Cohen | 3 | 6 | 6 |
| 3 | M. Minella | 6 | 7 | | | | | | | | O. Puchkova | 6 | 0 | 3 |
| | M. Domachowska | 4 | 5 | | 3 | M. Minella | 6 | 1 | 2 | | | | | |
| | A. Brianti | 6 | 6² | 1 | | O. Puchkova | 2 | 6 | 6 | | | | | |
| | O. Puchkova | 3 | 7 | 6 | | | | | | | | | | | | J. Cohen | 3 | 1 |
| 5 | B. Jovanovski | 6 | 6 | | | | | | | | | | | | 5 | B. Jovanovski | 6 | 6 |
| Q | V. Soloviova | 2 | 3 | | 5 | B. Jovanovski | 5 | 7 | 6 | | | | | |
| | L. Pous Tió | 6⁵ | 3 | | Q | A. Krunić | 7 | 6$^3$ | 3 | | | | | |
| Q | A. Krunić | 7 | 6 | | | | | | | 5 | B. Jovanovski | 6 | 6 | |
| 6 | N. Bratchikova | 6 | | | | | | | | 2 | A. Panova | 2 | 2 | |
| | E. Cabeza Candela | 0 | r | | 6 | N. Bratchikova | 6 | 6⁵ | 4 | | | | | |
| | S. Zaniewska | 6 | 6$^8$ | 3 | 2 | A. Panova | 2 | 7 | 6 |
| 2 | A. Panova | 4 | 7 | 6 | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Nina Bratchikova Alexandra Panova | 6 | 6 | |
| | Caroline Garcia Anna Smolina | 0 | 0 | | 1 | Nina Bratchikova Alexandra Panova | 3 | 1 | |
| 4 | Irina Buriatxok Valéria Soloviova | 6 | 6 | | 4 | Irina Buriatxok Valéria Soloviova | 6 | 6 | |
| | Ekaterina Dzehalevich Olga Puchkova | 2 | 3 | | | | | | | 4 | Irina Buriatxok Valéria Soloviova | 6 | 6 |
| WC | Varvara Flink Patricia Mayr-Achleitner | 4 | 2 | | | | | | | 3 | Eva Birnerová Alberta Brianti | 3 | 2 |
| 3 | Eva Birnerová Alberta Brianti | 6 | 6 | | 3 | Eva Birnerová Alberta Brianti | 3 | 6 | [10] |
| | Julia Cohen Sacha Jones | 3 | 6 | [11] | | Julia Cohen Sacha Jones | 6 | 4 | [5] |
| 2 | Al·la Kudriàvtseva Tamarine Tanasugarn | 6 | 4 | [9] | | | | | |

## Enllaços externs

* Web oficial Arxivat 2015-12-16 a Wayback Machine. (àzeri) (anglès)
* Quadre individual femení PDF
* Quadre dobles femenins PDF
Bakú :
2011
2012
2013
2014
2015 :
Sony Ericsson WTA Tour 2012
< 2011
2013 > :
WTA Tour Championships, Istanbul  · WTA Tournament of Champions, Sofia :
# San Cristóbal (Madrid)

San Cristóbal és un barri de Madrid integrat en el districte de Villaverde, també conegut com a San Cristóbal de Los Ángeles. Té una superfície de 107,77 hectàrees i una població de 16.890 habitants (2009).

## Situació

Limita al nord amb Los Rosales, al sud i est amb Butarque i a l'oest amb San Andrés. Està delimitat dels altres barris de Villaverde per l'Avinguda d'Andalucía i pel ferrocarril Madrid-Badajoz (al nord) i Madrid-Alacant (a l'est).
Situat a uns 10 quilòmetres de la Puerta del Sol i a tan sols 4 del Cerro de los Ángeles, centre geogràfic de la península, disposa de dues línies d'autobusos de l'EMT (59 i 79), que el connecten amb la Glorieta d'Atocha i la zona coneguda com a Marconi o "San Cristóbal industrial". També compta amb una estació de metro (Línia 3), amb el mateix nom del barri, que permet als seus habitants arribar al centre turístic i comercial de Madrid en uns 20 minuts i dues estacions de Rodalies de RENFE (San Cristóbal de los Ángeles i San Cristóbal Industrial).

## Història

El barri es construeix a la fi dels anys cinquanta sobre un antic teuler del segle xix. En els seus primers moments, combina habitatges de treballadors (de l'EMT, la RENFE), un poblat dirigit de reallotjament de veïns expulsats d'altres zones de Madrid per operacions urbanístiques, habitatges d'obra social... els seus veïns són majoritàriament immigrants interiors procedents d'Andalusia i Extremadura. La majoria dels habitatges es conceben com a habitatges provisionals que, no obstant això, es faran permanents en el temps. Aquest fet, unit a una inadequada fonamentació sobre terreny argilenc, ha provocat una greu deterioració dels habitatges, que fan d'aquest un problema que ha travessat tota la història del barri.
Amb el pas dels anys, Sant Cristóbal s'ha anat enfrontant a diferents canvis, entre els quals destaquen els associats als processos de reconversió dels anys vuitanta i problemes com la desocupació i el consum de l'heroïna.
L'any 1983 marca una fractura en la història de Sant Cristóbal, amb el reallotjament de diversos grups de gitanos, que desperta una forta oposició veïnal i conclou amb la separació, encara vigent, entre aquesta comunitat i la resta de veïns, en forma d'universos paral·lels.

## Personatges relacionats amb el barri

* Raúl González Blanco, futbolista.
* Carlos Aguilera Martín, ex-futbolista de l'Atlètic de Madrid.
* Iván Amaya Carazo, futbolista.
* Antonio Amaya Carazo, futbolista.
* Javier Monsálvez Carazo, Yuma, futbolista.
* El grup Camela.
* Los Pecos
* Paloma Mozo - actriu de cinema, teatre i televisió.
* Mario Martín - actor de teatre, televisió i doblatge.
* Luis Ramiro - cantautor.
* Andrés Lewin - cantautor
* Isabel Martin Conde - actriu de teatre, cinema i televisió

## Enllaços externs

* Estadística del districte Villaverde
* Ortofoto de Villaverde i mapes del districte i els seus barris, amb les seccions censals Arxivat 2013-12-20 a Wayback Machine.
* Barrio de Los Ángeles Arxivat 2020-06-11 a Wayback Machine. a la Madripedia
* AV La Unidad de San Cristóbal
* Guia gratuïta de serveis de San Cristóbal de los Ángeles
# James Taylor

James Vernon Taylor (Boston, 12 de març de 1948) és un cantautor i guitarrista nord-americà. Cinc vegades guanyador del premi Grammy, va ingressar al Saló de la Fama del Rock and Roll el 2000. És un dels músics amb més vendes de tots els temps amb més de 100 milions de discs venuts arreu del món.
Taylor va aconseguir entrar en les llistes d'èxit el 1970 amb el senzill "Fire and Rain" i va tenir el seu primer èxit número u el 1971 amb la gravació de "You've Got a Friend ", escrita per Carole King el mateix any. El seu àlbum Greatest Hits (1976) va ser certificat Diamant i ha venut 12 milions de còpies als Estats Units. Després del seu àlbum de 1977, "JT ", ha mantingut una gran audiència al llarg de les dècades. Cada àlbum que va publicar entre 1977 i 2007 va vendre més d'un milió de còpies. Va gaudir d'un ressorgiment en les llistes d'èxits a finals dels anys 90 i 2000, quan va gravar alguns dels seus treballs més premiats (incloent Hourglass, October Road i Covers). El 2015 va aconseguir posicionar per primera vegada un album seu com a número u als Estats Units després de 45 anys de carrera amb la gravació de Before This World.
És conegut per les seves versions de cançons com "How Sweet It Is (To Be Loved by You)" de Marvin Gaye i "Handy Man" de Jimmy Jones, a més de les seves pròpies cançons com "Sweet Baby James".

## Discografia
### Àlbums d'estudi

* James Taylor (1968)
* Sweet Baby James (1970)
* Mud Slide Slim and the Blue Horizon (1971)
* One Man Dog (1972)
* Walking Man (1974)
* Gorilla (1975)
* In the Pocket (1976)
* JT (1977)
* Flag (1979)
* Dad Loves His Work (1981)
* That's Why I'm Here (1985)
* Never Die Young (1988)
* New Moon Shine (1991)
* Hourglass (1997)
* October Road (2002)
* A Christmas Album (2004)
* James Taylor at Christmas (2006)
* Covers (2008)
* Before This World (2015)
* American Standard (2020)

## Referències

* ↑ «James Taylor: inducted in 2000 | The Rock and Roll Hall of Fame and Museum» (en anglès). Rockhall.com, 2000. [Consulta: 10 maig 2020].
* ↑ Fanto, Clarence. «A James Taylor first: New album hit top of Billboard chart» (en anglès). berkshireeagle.com, 24-06-2015. [Consulta: 10 maig 2020].
* 1 2 Cauldfield, Keith. «After 45-Year Wait, James Taylor Earns His First No. 1 Album on Billboard 200 Chart» (en anglès). billboard.com, 24-06-2015. [Consulta: 10 maig 2020].
* ↑ «American Standard». Fantasy Recordings.
# Ermita dels Apòstols (Lladó)

Ermita dels Apòstols és una església del municipi de Lladó (Alt Empordà) inclosa en l'Inventari del Patrimoni Arquitectònic de Catalunya.

## Descripció

Ermita que es troba als afores de Lladó vora el camí de Sant Martí Sesserres. L'ermita és d'una sola nau amb absis semicircular. La façana té la porta rectangular i més amunt s'obra una finestra amb molt poca llum, és l'única obertura del temple. El frontis és coronat per un campanar de cadireta d'un arc. La nau es cobreix amb volta de canó sustentada per tres arcs torals. L'arc triomfal és apuntat i la volta del presbiteri, té forma ametllada. La construcció és de pedres sense treballar, només són tallades les dels cantonades obertures i arcs.Potser fou construïda als segles XVI-XVII, en substitució de la més antiga de finals del segle xiv.

## Història

La primera notícia ens ve donada per un document de l'any 1398 i l'anomena:"Sanctorum aapostolorum fhilpi et Jacobi...in loco Le Torre". Dedicada, per tant a Sant felip i sant Jaume.
Estigué sota la jurisdicció de Santa Maria.

## Referències

* 1 2 3 «Ermita dels Apòstols». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Tornejos WTA Premier

Els WTA Premier Tournaments són una categoria de tornejos de la WTA, que es juguen durant una temporada en diverses ciutats del món.
Inclouen:
* Quatre tornejos "Premier Mandatory" —a Indian Wells, Miami, Madrid i Pequín— amb premis al voltant dels $5.5 milions.
* Cinc tornejos "Premier 5" —a Doha, Roma, Cincinnati, Toronto/Mont-real i Wuhan— amb premis de $2 milions.
* Dotze tornejos "Premier" amb premis entre els $900,000 i els $1,000,000 (exceptuant-ne un de $2,000,000).
* Al final de la temporada, el WTA Tour Championships, amb un premi de $6.5 milions.
Al 2011 els punts guanyats al rànquing per les campiones d'aquests tornejos són: Premier Mandatory 1000; Premier 5 900; Premier 470; WTA Tour Championships, fins a 1,500 depenent de la quantitat de partits de round robin guanyats. Els punts guanyats són majors als 2,000 punts que se sumen per guanyar un Gran eslam i els 280 que s'obtenen per guanyar un International tournament. Aquest sistema difereix de l'empat pel rànquing de l'ATP. Els homes tenen nou màsters amb 1,000 punts per al guanyador, i després venen els tornejos ATP 500 i ATP 250.

## Enllaços externs

* 2009 Sony Ericsson WTA Tour Calendar Arxivat 2021-08-29 a Wayback Machine. (anglès)
* Sony Ericsson WTA Tour Announces Landmark 2009 Roadmap Calendar (anglès)
# Talovi

Talovi (en rus: Таловый) és un poble (un khútor) de l'óblast de Rostov, a Rússia, segons el cens del 2010 tenia 75 habitants, pertany al municipi de Kàmixevka.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-09-24.
# Balboa

«Balboa» té aquests significats:
* Balboa (moneda), unitat monetària de Panamà
* Balboa (ball)
* Toponímia:
** Balboa (el Bierzo), un municipi de la província de Lleó a la comunitat autònoma de Castella i Lleó
** Balboa (Panamà), ciutat de Panamà
* Biografies:
** Javier Ángel Balboa Osa, futbolista espanyol
** Rocky Balboa, personatge fictici, protagonista de la sèrie cinematogràfica Rocky
** Vasco Núñez de Balboa, explorador espanyol
** José Luis Abilleira Balboa (Madrid, 1947), ciclista espanyol professional entre 1969 i 1976
** Juan Balboa Boneke (Révola, 1938), escriptor en castellà de Guinea Equatorial
** Carmelo Manresa i Balboa (Cox, 1977), futbolista valencià, que juga de defensa
# Fuentemolinos

Fuentemolinos és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero. Limita al nord amb Fuentecén; al sud amb Páramo de Corcos; a l'est amb Haza i Adrada i a l'oest amb Fuentelisendo.

## Demografia

Evolució demogràfica :
| 1991 | 1996 | 2001 | 2004 |
| 145 | 132 | 123 | 115 |
# Arnau Vilaró Moncasí

Arnau Vilaró Moncasí (Bellvís, 1986) és un guionista, assagista i professor universitari català. És sovint destacat per haver coescrit el guió d'Alcarràs i pel llibre La caricia del cine.

## Biografia

Llicenciat en Comunicació Audiovisual per la Universitat Autònoma de Barcelona i doctor en Estudis Fílmics per la Universitat Pompeu Fabra, va treballar en el departament de direcció d'Estiu 1993 (2017). A més, juntament amb Carla Simón, va escriure Alcarràs (2022), pel·lícula guanyadora de l'Os d'Or en el 72è Festival Internacional de Cinema de Berlín. Fill de pagesos de Lleida, el film està inspirat en part de la infància i l'univers familiar de Vilaró.
És professor d'Estudis Fílmics en la Universitat Autònoma de Barcelona, en la Universitat Oberta de Catalunya i en ESCAC. Com a investigador, ha dedicat el seu treball a l'estudi del cinema francès i a la revisió de l'obra de Gilles Deleuze. Ha desenvolupat la seva carrera doctoral a les universitats Sorbonne Nouvelle de París i a l'Instituto de Investigaciones Estéticas de la Universitat Nacional Autònoma de Mèxic i s'ha especialitzat en història i estètica del cinema francès. Ha publicat en revistes com Communication & Society, Història i comunicació social, Cahiers du Grelcef, L’Atalante, Comparative Cinema, Seqüències, Zer, Àrea Oberta o Çédille i és autor de la monografia La caricia del cine (2017).
Ha estat responsable de programacions com Le corps et le lieu. Films autour d'Ana Mendieta (2019) al Museu Jeu de Paume de París i Revolució, je t’aime (2018) per a l'Ajuntament de Barcelona (2018), juntament amb Marina Vinyes.

## Referències

* ↑ «Faberllull - Arnau Vilaró». faberllull.cat. [Consulta: 18 febrer 2022].
* ↑ Serra, Xavi. «Diari Ara - 'Els altres herois dAlcarràs'». Ara.cat, 17-02-2022. [Consulta: 18 febrer 2022].
* ↑ «Tras un año de espera Carla Simón rueda ya 'Alcarràs'» (en castellà). El Correo, 07-06-2021. Arxivat de l'original el 2021-06-08. [Consulta: 18 febrer 2022].
* ↑ «Alcarràs» (en alemany). www.berlinale.de. [Consulta: 18 febrer 2022].
* ↑ Serra, Xavi. «Els altres herois dAlcarràs'». Ara.cat, 17-02-2022. [Consulta: 18 febrer 2022].
* ↑ «La caricia del cine – Shangrila» (en castellà). [Consulta: 18 febrer 2022].
* ↑ «Le Corps et le lieu (Body and Place)» (en anglès americà). Jeu de Paume. [Consulta: 18 febrer 2022].
* ↑ «'Revolució, je t'aime': tanquen a la Model el cinema del 68». ElNacional.cat, 14-05-2018. [Consulta: 18 febrer 2022].
# Ertha Pascal-Trouillot

Ertha Pascal-Trouillot és la primera i única dona que ha sigut presidenta d'Haití. Va ocupar el càrrec de presidenta provisional del país durant quasi un any, de 1990 a 1991. Abans d'açò era cap de justícia del Tribunal Suprem.
# Associação Desportiva Leônico

L'Associação Desportiva Leônico és un club de futbol brasiler de la ciutat de Salvador a l'estat de Bahia.
Juga els seus partits a l'Estadi Edgard Santos, situat a Simões Filho. L'estadi té una capacitat per a 5.000 espectadors. Als anys 1990 jugava a l'Estadi José Trindade Lobo, situat a Santo Antônio de Jesus. Aquest estadi té una capacitat per a 4.000 assistents.
El club va ser fundat el 3 d'abril de 1940. El Leônico es proclamà campió del Campionat baiano el 1966. Participà en la Primera Divisió brasilera el 1979 i el 1985.

## Palmarès

* Campionat baiano:
** 1966

## Referències

* 1 2 3 4 5 Enciclopédia do Futebol Brasileiro Lance Volume 1. Rio de Janeiro: Aretê Editorial S/A, 2001, p. 199. ISBN 85-88651-01-7.
* 1 2 «Associação Desportiva Leônico» (en portuguès). O Gol. [Consulta: Juliol 3, 2009].
* ↑ «V Copa Brasil - 1979». RSSSF, Novembre 16, 2007. Arxivat de l'original el de juny 20, 2009. [Consulta: juliol 3, 2009].
* ↑ «Brazil 1985 (Taça de Ouro)». RSSSF, Maig 18, 2000. Arxivat de l'original el de maig 29, 2009. [Consulta: Juliol 3, 2009].
# Talovinka

Talovinka (en rus: Таловинка) és un poble (un possiólok) de l'óblast d'Astracan, a Rússia, segons el cens del 2010 tenia 158 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка